
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1927 

30 Δεκεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου του Δήμου 

Περάματος «ΚΕΦΟ - ΜΕΡΙΜΝΑ - ΠΡΟΝΟΙΑ». 

Επικύρωση της αριθμ. 6/2005 απόφασης του Διοι¬ 
κητικού Συμβουλίου «Παιδικού Σταθμού Δήμου 
Λεβιδίου» Νομού Αρκαδίας με την οποία τροπο¬ 
ποιείται η αριθμ. 9/1999 όμοια απόφασή του που 
αφορά την κατάρτιση και ψήφιση του Οργανι¬ 
σμού Εσωτερικής Υπηρεσίας του Σταθμού. 


Α ΠΟΦΑΣΕΙ Σ 

Αριθμ. 07/ΔΤΑ/20729 (1) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Δημοσίου Δικαίου του Δήμου Περά¬ 
ματος « ΚΕΦΟ - ΜΕΡΙΜΝΑ - ΠΡΟΝΟΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη τις διατάξεις: 

1. Του άρθρου 26 του π.δ. 410/1995, όπως αντικατα- 
στάθηκε με το άρθρο 12 του ν. 2880/2001 «πρόγραμμα 
“ΠΟΛΙΤΕΙΑ” για μεταρρύθμιση και εκσυγχρονισμό της 
Δημόσιας Διοίκησης και άλλες διατάξεις». 

2. Του άρθρου 203 του π.δ. 410/1995 Δ.Κ.Κ. 

3. Των άρθρων 9 και 12 του ν. 2503/1997 Διοίκηση, 
Οργάνωση της Περιφέρειας, ρύθμιση θεμάτων για την 
Τοπ. Αυτοδιοίκηση και άλλες διατάξεις. 

4. Του άρθρου 12 του ν. 1188/1981 όπως τροποποιήθηκε 
με το άρθρο 8 παρ. 5 του ν. 2307/1995. 

5. Την οικ.16978/12.11.2003 απόφαση του Γενικού Γραμ- 
ματέα Περιφέρειας Αττικής (ΦΕΚ1693/τ.Β7ΐ8.11.2003) 
«περί μεταβίβασης αρμοδιοτήτων». 

6. Την υπ’ αριθμ. 07/ΔΤΑ/11455/31.8.2005 (ΦΕΚ1266 τεύ¬ 
χος Β7 9.9.2005) απόφαση μας με την οποία συστήθηκε 
στο Δήμο Περάματος το Νομικό Πρόσωπο με την επω¬ 
νυμία «ΚΕΦΟ-ΜΕΡΙΜΝΑ-ΠΡΟΝΟΙΑ». 

7. Την υπ’ αριθμ. 11/2005 απόφαση του Διοικητικού 
Συμβουλίου του Νομικού Προσώπου. 

8. Την υπ’ αριθμ. 555/2005 απόφαση του Δημοτικού 
Συμβουλίου Περάματος (περί έγκρισης ΟΕΥ) του Νομι¬ 
κού Προσώπου «ΚΕΦΟ-ΜΕΡΙΜΝΑ-ΠΡΟΝΟΙΑ». 


9. Την σύμφωνη γνώμη του Υπηρεσιακού Συμβουλίου 
Προσωπικού Ν. Πειραιά που διατυπώθηκε στο 23/2005 
(θέμα 1°) πρακτικό. 

Αποφασίζουμε εγκρίνουμε τον ΟΕΥ του Νομικού Προ¬ 
σώπου ΚΕΦΟ-ΜΕΡΙΜΝΑ-ΠΡΟΝΟΙΑ ως παρακάτω: 

1 Αρθρο 1 

Τις υπηρεσίες του ΚΕΦΟ- ΜΕΡΙΜΝΑ-ΠΡΟΝΟΙΑ συ¬ 
γκροτούν: 

Α) Διεύθυνση ΚΕΦΟ-ΜΕΡΙΜΝΑ- ΠΡΟΝΟΙΑ 

1. Τμήμα Διοικητικών Υπηρεσιών 
α) Γ ραφείο Διοικητικού Συμβουλίου 
β) Γ ραφείο Πρωτοκόλλου 
γ) Γ ραφείο Προσωπικού 

2. Τμήμα Οικονομικών Υπηρεσιών 
α) Γ ραφείο Μισθοδοσίας 

β) Γ ραφείο Μηχανογράφησης- Μηχανοργάνωσης 
γ) Γ ραφείο Προμηθειών- Αποθήκης 

3. Τμήμα Κοινωνικής Μέριμνας- Πρόνοιας 
α) Γραφείο Κοινωνικής Έρευνας- Υποστήριξης 
β) Γ ραφείο Ενημέρωσης ανέργων -επιχειρήσεων 

4. Τμήμα Νεολαίας- Παιδείας- Πολιτισμού 
α) Γ ραφείο Νεολαίας και Παιδείας 
β) Γ ραφείο Πολιτισμού 

5. Τμήμα Υγείας 
α) Γ ραφείο Υγείας 

β) Γ ραφείο Τ ηλεματικής- Τ ηλεϊατρικής 
γ) Γ ραφείο Τ ράπεζας Αίματος 

Αρθρο 2 

Οι θέσεις του ΚΕΦΟ-ΜΕΡΙΜΝΑ-ΠΡΟΝΟΙΑ διαρθρώνο¬ 
νται σε κατηγορίες, κλάδους, ειδικότητες ως εξής: 
ΜΟΝΙΜΟ ΠΡΟΣΩΠΙΚΟ 

1. Κλάδος ΠΕ Διοικητικών 
1 θέση με βαθμό ΔΑ 

2. Κλάδος ΠΕ Κοινωνιολόγων ή κοινωνικών επιστη¬ 
μόνων 

3 θέσεις με βαθμό ΔΑ 

3. Κλάδος ΠΕ Κοινωνικής Διοίκησης -Κοινωνικής Πο¬ 
λιτικής 

1 θέση με βαθμό ΔΑ 

4. Κλάδος ΠΕ Ψυχολόγων 
1 θέση με βαθμό ΔΑ 

5. Κλάδος ΤΕ Κοινωνικών Λειτουργών 
(2 Θέσεις νέες και 2 θέσεις που κατέχονται 
από το προσωπικό του ΚΕΦΟ) 

4 θέσεις με βαθμό ΔΑ 

6. Κλάδος ΤΕ Χειριστής Τηλεματικής -Τηλεϊατρικής 
1 θέση με βαθμό ΔΑ 

7. Κλάδος ΤΕ Λογοθεραπευτή 
1 θέση με βαθμό ΔΑ 

8. Κλάδος ΤΕ Διοικητικού- Λογιστικού 

1 θέση με βαθμό ΔΑ 

9. Κλάδος ΤΕ Νοσηλευτριών 

2 θέσεις με βαθμό ΔΑ 

10. Κλάδος ΔΕ Διοικητικού 
5 θέσεις με βαθμό ΔΑ 

11. Κλάδος ΔΕ Βοηθού Νοσηλεύτριας 
1 θέση με βαθμό ΔΑ 

12. Κλάδος ΔΕ Επιμελήτριας Κοινωνικής Πρόνοιας 
1 θέση με βαθμό ΔΑ 

13. Κλάδος ΔΕ βοηθού Ξυλουργού 
(Υπηρετεί υπάλληλος από το ΚΕΦΟ) 

1 θέση με βαθμό ΔΑ 

14. Κλάδος ΔΕ 29 Οδηγών 

2 θέσεις με βαθμό ΔΑ 

15. Κλάδος ΥΕ κλητήρων 

1 θέση με βαθμό ΕΒ 

16. Κλάδος ΥΕ οικιακών Βοηθών 

2 θέσεις με βαθμό ΕΒ 

17. Κλάδος ΥΕ 3 Μαγείρων 

1 θέση με βαθμό ΕΒ 

(Υπηρετεί από το προσωπικό του ΚΕΦΟ) 

18. Κλάδος ΥΕ 16 Καθαριστριών 

2 θέσεις με βαθμό ΕΒ 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΑΟΡΙΣΤΟΥ ΧΡΟΝΟΥ 

1 Θέση Καθαρίστριας (Υπηρετεί υπάλληλος από το 
ΚΕΦΟ). 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΟΡΙΣΜΕΝΟΥ ΧΡΟ¬ 
ΝΟΥ 

1.1 Ψυχολόγος ΠΕ 

2. 2 Κοινωνικοί Λειτουργοί ΤΕ 

3.1 Λογοθεραπευτής ΤΕ 
4 1 Νοσηλεύτρια ΤΕ 

5.1 Χειριστής Τηλεϊατρικής - Τηλεματικής ΤΕ 

6.1 Βοηθός Νοσηλεύτριας ΔΕ 
7. 2 Διοικητικοί Υπάλληλοι ΔΕ 

8.1 Οδηγός ΔΕ 

9.1 Επιμελήτρια Κοινωνικής Πρόνοιας ΔΕ 

10.1 Καθαρίστρια 

Άρθρο 3 

1. Τα του ορισμού, των καθηκόντων, των περιορισμών, 
του χρόνου εργασίας, της αστικής ευθύνης, των δικαιω¬ 
μάτων, των αδειών, των ηθικών αμοιβών, των πειθαρχι¬ 
κών αδικημάτων, των ποινών, της λύσης της υπαλληλι¬ 
κής σχέσης, της ιατροφαρμακευτικής και νοσοκομειακής 
περίθαλψης και των εξόδων κηδείας καθενός από τον 
παρόντα οργανισμό προβλεπομένων τακτικών μονίμων 
υπαλλήλων, διέπονται από τις διατάξεις των νόμων α) 
1188/1981, β) 2190/1994, γ) 1586/1986, δ) 1735/1987, ε) 1874/ 
1990, στ) 2503/1997, ζ) 2683/1999 και η) τα π.δ. 592/1984, 
37 α /1987, 22/1990, 50/2001 όπως ισχύουν σήμερα καθώς 
και οι εκάστοτε ισχύουσες νομοθετικές διατάξεις. 

2. Για την υπηρεσιακή κατάσταση του προσωπικού που 
υπηρετεί στο ΚΕΦΟ-ΜΕΡΙΜΝΑ-ΠΡΟΝΟΙΑ με σύμβαση 
εργασίας ιδιωτικού δικαίου αορίστου χρόνου (προσόντα, 
κατάταξη, μετάταξη, παραμονή στην Υπηρεσία κλπ.) θα 


έχουν εφαρμογή οι σχετικές διατάξεις του ν. 1188/1981 
όπως έχει συμπληρωθεί και τροποποιηθεί με τις διατά¬ 
ξεις των νόμων 2307/1995,2539/1997,2683/1999,2738/1999 
και το π.δ. 410/1988. 

Αρθρο 4 

ΕΠΙΛΟΓΗ ΠΡΟΪΣΤΑΜΕΝΩΝ 

Η επιλογή προϊσταμένων διεύθυνσης και τμημάτων γί¬ 
νεται σύμφωνα με το Αρθρο 36 του ν. 2190/1994, οι κλάδοι 
από τους οποίους γίνεται αναλυτικά έχουν ως εξής: 

Α) 1. Για την Διεύθυνση επιλέγεται υπάλληλος Κλάδου 
ΠΕ Διοικητικού ή ΠΕ Κοινωνιολόγων- Κοινωνικών επιστη¬ 
μών ή ΠΕ Κοινωνικής Διοίκησης - Κοινωνικής Πολιτικής ή 
ΤΕ Διοικητικού- Λογιστικού ή ΤΕ Κοινωνικών Λειτουργών 
ή ΔΕ Διοικητικού με βαθμό Α' ή Β' έλλειψη Α'βαθμού. 

2. Για τα τμήματα Διοικητικών και Οικονομικών Υπη¬ 
ρεσιών επιλέγονται υπάλληλοι ΠΕ Διοικητικού ή ΤΕ Δι¬ 
οικητικού - Λογιστικού ή ΔΕ Διοικητικού με βαθμό Α' ή 
Β' έλλειψη Α'βαθμού. 

3. Για τα τμήματα Κοινωνικής Μέριμνας- Πρόνοιας, 
Νεολαίας- Παιδείας- Πολιτισμού και Υγείας επιλέγο¬ 
νται υπάλληλοι κλάδου ΠΕ Κοινωνιολόγων- Κοινωνικών 
Επιστημών ή ΠΕ Κοινωνικής Διοίκησης- Κοινωνικής Πο¬ 
λιτικής ή ΠΕ Ψυχολόγων ή ΤΕ Κοινωνικών Λειτουργών 
ή ΤΕ Χειριστών Τηλεματικής- Τηλεϊατρικής ή ΤΕ Λογο- 
θεραπευτών ή ΤΕ Νοσηλευτών. 

Αρθρο 5 

Οι αρμοδιότητες που καθορίζονται από τον Ο.Ε.Υ. θα 
ασκούνται από τη διεύθυνση, τα τμήματα και τα γρα¬ 
φεία τους. 

Η κατανομή του προσωπικού θα αποφασίζεται από 
τον πρόεδρο του ΚΕΦΟ- ΜΕΡΙΜΝΑ- ΠΡΟΝΟΙΑ ανάλογα 
με τις ανάγκες των υπηρεσιών. 

Αρθρο 6 

Οι αρμοδιότητες κάθε υπηρεσίας που αναφέρονται 
στον οργανισμό αυτό καθορίζονται ως εξής: 

ΔΙΕΥΘΥΝΣΗ ΚΕΦΟ- ΜΕΡΙΜΝΑ-ΠΡΟΝΟΙΑ 

Ο προϊστάμενος Διεύθυνσης προΐσταται των τμημά¬ 
των και γραφείων που υπάγονται στην ιδιότητα του. 

Ασκεί εποπτεία και ελέγχει την παρουσία, πειθαρχία, 
απόδοση όλων των υπαλλήλων των τμημάτων του, την 
τήρηση των νόμων, διαταγμάτων, αποφάσεων κλπ που 
αφορούν το ΚΕΦΟ-ΜΕΡΙΜΝΑ-ΠΡΟΝΟΙΑ και καθοδηγεί αυ¬ 
τούς κατά την εκτέλεση των υπηρεσιακών καθηκόντων. 

• Προγραμματίζει, συντονίζει και ελέγχει την ποιό¬ 
τητα των παρεχομένων υπηρεσιών πρόνοιας, υγείας 
και παιδείας προς τους δημότες και συνεργάζεται για 
αυτό με τα νομικά πρόσωπα του Δήμου και τους άλλους 
κοινωνικούς φορείς. 

• Υποβάλλει προτάσεις στο Γ ραφείο Εθνικών και Ευ¬ 
ρωπαϊκών Προγραμμάτων προκειμένου να ενταχθεί σε 
εθνικά και ευρωπαϊκά προγράμματα. 

• Φροντίζει για την παρακολούθηση και υλοποίηση των 
σχετικών προγραμμάτων του ΚΕΦΟ -ΜΕΡΙΜΝΑ-ΠΡΟΝΟΙΑ. 

• Συμμετέχει σε διαδημοτικές συνεργασίες ή προ¬ 
γράμματα της Ευρωπαϊκής Ένωσης και φροντίζει για 
την προσαρμογή και υλοποίηση τους στις εκάστοτε 
ανάγκες του ΚΕΦΟ-ΜΕΡΙΜΝΑ-ΠΡΟΝΟΙΑ και καθοδηγεί 
αυτούς κατά την εκτέλεση των υπηρεσιακών τους κα¬ 
θηκόντων. 

1. Τμήμα Διοικητικών Υπηρεσιών 

Ο προϊστάμενος του Διοικητικού τμήματος είναι υπεύ¬ 
θυνος για την ακριβή τήρηση, νόμιμη εφαρμογή και 
εκτέλεση των αρμοδιοτήτων και καθηκόντων που ανα¬ 
τίθενται στις υπηρεσίες που προ'ΐσταται. Εισηγείται τα 
θέματα της αρμοδιότητας του, ενημερώνει τους υπαλ¬ 
λήλους του τμήματος του για κάθε εγκύκλιο και ειδική 
διάταξη νόμου που τους αφορά και δίδει τις αναγκαίες 
οδηγίες (επεξηγηματικές) για την εκτέλεση τους. 

Α) Γραφείο Διοικητικού Συμβουλίου 

Καταρτίζει και κοινοποιεί τις ημερήσιες διατάξεις και 
τα συναφή έγγραφα του Διοικητικού Συμβουλίου. Εκ¬ 
δίδει τις αποφάσεις του Διοικητικού Συμβουλίου και 
στέλνει αντίγραφα στις αντίστοιχες υπηρεσίες. 

Β) Γ ραφείο Πρωτοκόλλου 

Παραλαμβάνει την εισερχόμενη αλληλογραφία, την 
πρωτοκολλεί, την διεκπεραιώνει στις αρμόδιες υπηρε¬ 
σίες, εν συνεχεία παραλαμβάνει την εξερχόμενη αλλη¬ 
λογραφία και τη διεκπεραιώνει. 

Επιβλέπει, αρχειοθετεί και διεκπεραιώνει τα έγγραφα, 
τα ταξινομεί και παρέχει κάθε πληροφορία σχετικά με 
τα στοιχεία που τηρούνται στο αρχείο. 

Γ) Γ ραφείο Προσωπικού 

Διεκπεραιώνει όλες τις ενέργειες που έχουν σχέση 
με το προσωπικό του νομικού προσώπου ( προσλήψεις, 
υπηρεσιακές μεταβολές κ.λπ.). 

Αλληλογραφεί με υπουργεία, νομαρχίες και άλλες 
δημόσιες υπηρεσίες για θέματα που αφορούν το προ¬ 
σωπικό και γενικότερα τη λειτουργία του ΚΕΦΟ-ΜΕΡΙ- 
ΜΝΑ-ΠΡΟΝΟΙΑ. 

2. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο προϊστάμενος του Οικονομικού τμήματος είναι 
υπεύθυνος για την ακριβή τήρηση, νόμιμη εφαρμογή 
και εκτέλεση των αρμοδιοτήτων και καθηκόντων που 
ανατίθενται στις υπηρεσίες που προΐσταται. 

Εισηγείται τα θέματα της αρμοδιότητας του, ενημε¬ 
ρώνει τους υπαλλήλους του τμήματος του για κάθε 
εγκύκλιο και ειδική διάταξη Νόμου που τους αφορά και 
δίδει τις αναγκαίες οδηγίες (επεξηγηματικές) για την 
εκτέλεση τους. 

Α) Γ ραφείο Μισθοδοσίας 

Συντάσσει και θεωρεί τα πόσης φύσεως μισθοδοτι- 
κά στοιχεία πληρωμής του προσωπικού, παρακολουθεί 
μισθολογικές μεταβολές όλων των εργαζομένων, τηρεί 
φακέλους, βιβλία και οτιδήποτε είναι αναγκαίο για την 
εύρυθμη λειτουργία του γραφείου. 

Εκδίδει βεβαιώσεις αποδοχών για την υποβολή στην 
εφορία. 

Β) Γ ραφείο Μηχανογράφησης- Μηχανοργάνωσης 

Έχει σα σκοπό την μηχανογράφηση- μηχανοργάνωση 
των υπηρεσιών ΚΕΦΟ-ΜΕΡΙΜΝΑ-ΠΡΟΝΟΙΑ τα ισχύοντα 
λειτουργικά σημειώματα, την αποθήκευση πληροφοριών 
κάνοντας τις απαραίτητες εισηγήσεις- μελέτες κλπ. 

Γ) Γ ραφείο Προμηθειών - Αποθήκης 

Φροντίζει για την προμήθεια όλων των ειδών και υλι¬ 
κών που χρειάζονται οι υπηρεσίες του ΚΕΦΟ- ΜΕΡΙΜΝΑ- 
ΠΡΟΝΟΙΑ κατόπι των σχετικών υπηρεσιακών σημειω¬ 
μάτων και ενεργεί εκείνες τις πράξεις που απαιτούνται 
(προσφορές κλπ.). 

Μεριμνά για την παραλαβή και διακίνηση του πάσης 
φύσεως υλικού, τη διαχείριση της γραφικής ύλης των 
υπηρεσιών του ΚΕΦΟ-ΜΕΡΙΜΝΑ- ΠΡΟΝΟΙΑ και τη διο¬ 
χέτευση σε αυτές. 


3. ΤΜΗΜΑ ΚΟΙΝΩΝΙΚΗΣ ΜΕΡΙΜΝΑΣ-ΠΡΟΝΟΙΑΣ 

Ο προϊστάμενος του τμήματος παρακολουθεί και 
συντονίζει τις υπηρεσίες του τμήματος,εξασφαλίζει 
την εύρυθμη λειτουργία τους και δίνει οδηγίες και κα¬ 
τευθύνσεις στους υπαλλήλους για την αντιμετώπιση 
θεμάτων αρμοδιότητας του. 

Α) Γραφείο Κοινωνικής Έρευνας- Υποστήριξης 

• Συγκεντρώνει και επεξεργάζεται τα στοιχεία που 
αφορούν την υφιστάμενη κατάσταση των υποδομών της 
περιοχής του Δήμου σε ζητήματα κοινωνικής πολιτικής, 
πρόνοιας, επιμόρφωσης. 

• Συγκεντρώνει και επεξεργάζεται τα στοιχεία που 
αφορούν στην υφιστάμενη κατάσταση ατόμων του Δή¬ 
μου, που ανήκουν σε διαφορετικές κοινωνικές ομάδες 
(νέοι, ηλικιωμένοι, γυναίκες, μειονότητες, άτομα με ει¬ 
δικές ανάγκες κ.λπ.) και ιδίως ομάδες με κίνδυνο απο¬ 
κλεισμού από την αγορά εργασίας. 

• Καταρτίζει και υλοποιεί προγράμματα ενημέρωσης 
και ατομικής οικογενειακής και κοινωνικής υποστήριξης 
ευπαθών κοινωνικών ομάδων ή εξαρτημένων προσώπων 
με σκοπό την προστασία, την απεξάρτηση και την κοι¬ 
νωνική τους ένταξη. Συνεργάζεται με τους δημόσιους 
και ιδιωτικούς φορείς, που δραστηριοποιούνται στον 
τομέα αυτό. 

• Υλοποιεί τις ενέργειες που σχετίζονται με την συμ¬ 
μετοχή του Δήμου στα δίκτυα που έχουν σχέση με τη 
κοινωνική φροντίδα και υγεία. 

• Συμβάλλει στην ευαισθητοποίηση των φορέων της 
πόλης για τη συμμετοχή και εμπλοκή τους σε θέματα 
κοινωνικής πολιτικής και κοινωνικής προστασίας. 

• Προωθεί την έρευνα και προτείνει μέτρα κοινωνικής 
πολιτικής. 

• Διοργανώνει συζητήσεις- εκδηλώσεις και προγράμ¬ 
ματα σε συνεργασία με τους τοπικούς ή άλλους φορείς 
με σκοπό την ενημέρωση και ευαισθητοποίηση των κα¬ 
τοίκων σε θέματα κοινωνικού προβληματισμού. 

• Μεριμνά για την προσέγγιση εθελοντών στα κοινω¬ 
νικά προγράμματα του ΚΕΦΟ-ΜΕΡΙΜΝΑ-ΠΡΟΝΟΙΑ. 

• Εφαρμόζει την κοινωνική εργασία με άτομα, υπο¬ 
δέχεται, ενημερώνει τους δημότες για τις υπάρχουσες 
υπηρεσίες κοινωνικής προστασίας. Πληροφορεί και 
παραπέμπει τα εκάστοτε περιστατικά στις κεντρικές 
υπηρεσίες κοινωνικής προστασίας, τηρεί μητρώο των 
ατομικών περιπτώσεων και βιβλίο εισερχομένων και 
εξερχόμενων εγγράφων. 

• Συνεργάζεται με τα Νομικά Πρόσωπα του Δήμου που 
ασκούν αρμοδιότητες κοινωνικής πολιτικής 

• Συνεργάζεται με αντίστοιχες υπηρεσίες συναφών 
φορέων για την κάλυψη των αναγκών των δημοτών, 
μέσα στα πλαίσια των παρεχομένων δυνατοτήτων και 
υπηρεσιών εκ μέρους της πολιτείας και του Δήμου. 

• Εισηγείται αρμοδίως στη διοίκηση του ΚΕΦΟ-ΜΕ- 
ΡΙΜΝΑ-ΠΡΟΝΟΙΑ και του Δήμου που άμεσα ή έμμεσα 
πρέπει να ενεργήσει για την εξ ιδίων παροχή κάθε βο¬ 
ήθειας. 

• Ενεργεί για την επίλυση προβλημάτων που απασχο¬ 
λούν τα άτομα των πιο πάνω κατηγοριών. 

• Οι υποθέσεις που ανάγονται σε προσωπικά ή οικο¬ 
γενειακά ζητήματα αναξιοπαθούντων γενικά ατόμων, 
θεωρούνται εμπιστευτικές, γι'αυτό και οι αρμόδιοι 
υπάλληλοι που τις διαχειρίζονται δεσμεύονται για το 
απόρρητο αυτών. 

• Εκπονεί έρευνες και μελέτες κοινωνικού περιεχομέ¬ 
νου και συμβάλλει στη διενέργεια των διαφόρων εράνων 
που λαμβάνουν χώρα στην περιοχή του Δήμου. 

•Έχει την αρμοδιότητα της λειτουργίας- εφαρμογής 
και ανάπτυξης υπηρεσιών παιδικής προστασίας. 

• Οργανώνει προγράμματα κοινωνικής παρέμβασης 
και κοινωνικού χαρακτήρα σε σχέση με την παιδική 
ηλικία. 

• Φροντίζει σε συνεργασία με τα νομικά πρόσωπα του 
Δήμου και άλλους φορείς για την διοργάνωση διαλέ- 
ξεων-ημερίδων- ομιλιών, με θέματα που αφορούν την 
παιδική ηλικία και προστασία. 

• Επιβλέπει και επιμελείται το σχεδίασμά και την κα¬ 
τασκευή δημοτικών βρεφονηπιακών σταθμών, παιδικών 
σταθμών, κέντρων δημιουργικής απασχόλησης παιδιών, 
κέντρων για Α.Μ.Ε.Α, κέντρο παιγνιοθηκών, κέντρου κα¬ 
κοποιημένης γυναίκας και παιδιού κλπ. 

Β. Γραφείο ενημέρωσης ανέργων και επιχειρήσεων: 

Στοχεύει στην ενημέρωση των ανέργων του Δήμου 
Περάματος και τη διασύνδεση τους ανάλογα με τα τυ¬ 
πικά και ουσιαστικά προσόντα τους με επιχειρήσεις που 
προσφέρουν θέσεις εργασίας. 

• Η ενημέρωση τους γίνεται είτε ατομικά είτε ομαδικά. 

Διατηρείται ηλεκτρονική βάση δεδομένων με στόχο 

την καταγραφή των ανέργων και την ενημέρωση τους 
για τις θέσεις εργασίας που προσφέρονται καθώς και 
συγκεντρώνει τα στατιστικά στοιχεία που τεκμηριώνουν 
την κοινωνικοοικονομική κατάσταση στην περιοχή του 
Δήμου. 

• Μπορεί να εκδίδει έντυπα ενημέρωσης και πληρο¬ 
φόρησης, να προτείνει διοργάνωση εκδηλώσεων, ημερί¬ 
δων, καθώς και να συνδέεται με τα κέντρα προώθησης, 
απασχόλησης του ΟΑΕΔ και άλλων υπηρεσιών. 

• Συμβάλλει με κάθε τρόπο στην ευαισθητοποίηση 
των επιχειρήσεων εντός των ορίων του Δήμου, αποσκο- 
πώντας στην υποστήριξη τους στα κοινωνικά θέματα 
της περιοχής. 

• Γ ενικά να αξιοποιεί κάθε πρόσφορο τρόπο και μέσο 
για την αντιμετώπιση του προβλήματος της ανεργίας 
και την προώθηση για την απασχόληση των ανέργων. 

• Λειτουργεί μόνιμη Τράπεζα Τροφίμων - Ιματισμού 
κλπ. προκειμένου να καλύψει ανάγκες Δημοτών που 
έχουν ανάγκη. 

4. ΤΜΗΜΑ ΝΕΟΛΑΙΑΣ - ΠΑΙΔΕΙΑΣ - ΠΟΛΙΤΙΣΜΟΥ 

Ο προϊστάμενος του τμήματος παρακολουθεί και συ¬ 
ντονίζει τις υπηρεσίες του τμήματος,εξασφαλίζει την 
εύρυθμη λειτουργία του και δίνει οδηγίες και κατευθύν¬ 
σεις στους υπαλλήλους για την αντιμετώπιση θεμάτων 
αρμοδιότητάς του. 

Α. Γ ραφείο Νεολαίας- Παιδείας 

• Παρακολουθεί γενικά τα εκπαιδευτικά ζητήματα και 
υποβάλλει προτάσεις και εισηγήσεις στη διοίκηση του 
ΚΕΦΟ -ΜΕΡΙΜΝΑ-ΠΡΟΝΟΙΑ. 

• Επεξεργάζεται και συμβάλει κατόπιν συνεργασί¬ 
ας με φορείς Α'βάθμιας και Β'βάθμιας Εκπαίδευσης 
σε προγράμματα που προφυλάσσουν την υγεία των 
μαθητών. 

• Σε συνεργασία με τους κρατικούς φορείς και τα 
νομικά πρόσωπα του Δήμου σχεδιάζει και υλοποιεί προ¬ 
γράμματα εκπαιδευτικού και πολιτιστικού περιεχομένου 
για την νεολαία. 

• Μεριμνά για την συγκρότηση ομάδων εκπαιδευτικών 
που θα ασχολούνται με τα προβλήματα της εκπαίδευ¬ 
σης και της σύνδεσης σχολείου- κοινωνίας. 


• Φροντίζει για την δημιουργία χώρων μέσα στους 
οποίους θα μπορούν οι νέοι, κατά τη διάρκεια του ελεύ¬ 
θερου χρόνου τους να ψυχαγωγούνται, να συζητούν, 
να προβληματίζονται και κυρίως να αυτοσχεδιάζουν 
πάνω σε νέους τρόπους έκφρασης και επικοινωνίας 
μεταξύ τους. 

• Φροντίζει για την επαγγελματική ενημέρωση και 
αποκατάσταση των νέων καθώς και για την παροχή 
κάθε βοήθειας στα προβλήματα που αντιμετωπίζουν, σε 
συνεργασία με τους αρμόδιους φορείς και οργανώσεις 
που έχουν σχέση με νέους. 

• Σχεδιάζει προγράμματα διεθνών ανταλλαγών νέων. 

• Οργανώνει και λειτουργεί στέκι νεολαίας (με ελεγ¬ 
χόμενη χρήση Η/Υ- ΙΝΤΕΡΝΕΤ) με απώτερο σκοπό την 
προώθηση στην εργασία και τη θετική κάλυψη του 
ελεύθερου χρόνου με τη λειτουργία κινηματογραφικής 
λέσχης κ.λπ. 

Β. Γραφείο Πολιτισμού 

• Είναι υπεύθυνο για την πολιτιστική οργάνωση και 
τον προγραμματισμό, ενώ παράλληλα ενθαρρύνει τον 
πολιτιστικό διάλογο και εμψυχώνει τις κοινωνικές ομά¬ 
δες και τα άτομα με σκοπό την κοινωνική ισότητα όλων 
των πολιτιστικών μορφών και την ανάπτυξη της πολιτι¬ 
στικής ζωής με την συμμετοχή των δημοτών. 

• Σε συνεργασία με τα νομικά πρόσωπα του Δήμου 
και άλλους φορείς, διοργανώνει κύκλους μαθημάτων 
σε θέματα που αφορούν τα κοινωνικά προβλήματα της 
εποχής μας(σχέσεις δύο φύλων, συμβουλευτική γονέων, 
θέματα περιβάλλοντος κλπ. 

5. ΤΜΗΜΑ ΥΓΕΙΑΣ 

Ο προϊστάμενος του τμήματος παρακολουθεί και συ¬ 
ντονίζει τις υπηρεσίες του τμήματος,εξασφαλίζει την 
εύρυθμη λειτουργία του και δίνει οδηγίες και κατευθύν¬ 
σεις στους υπαλλήλους για την αντιμετώπιση θεμάτων 
αρμοδιότητάς του. 

Α) Γ ραφείο Υγείας 

• Φροντίζει για τη ομαλή και σωστή λειτουργία των 
δημοτικών ιατρείων, την καθαριότητα και την τήρηση 
βιβλίων επίσκεψης ασθενών. 

• Εφαρμόζει προγράμματα προληπτικής ιατρικής και 
γενικότερα ενδιαφέρεται για την προστασία και προ¬ 
αγωγή της υγείας των δημοτών και ιδιαίτερα των ευ¬ 
παθών ομάδων του πληθυσμού όπως παιδιά, γυναίκες, 
ηλικιωμένοι, άτομα με ειδικές ανάγκες κλπ. 

• Οργανώνει και υλοποιεί προγράμματα παροχής φρο¬ 
ντίδας σε άτομα τρίτης ηλικίας. 

• Συμμετέχει σε προγράμματα προαγωγής της υγείας 
και της ποιότητας ζωής γενικότερα σε συνεργασία με 
εθνικούς και διεθνείς φορείς. 

• Με ίδια πρωτοβουλία ή με υποβοήθηση και συνεργα¬ 
σία με άλλους φορείς αξιοποιεί σχέδια ή προγράμματα 
που αφορούν την προστασία και προαγωγή της υγείας 
των δημοτών. 

• Σχεδιάζει και υλοποιεί μελέτες δημοσκοπήσεις κλπ 
που αφορούν το τομέα της υγείας. Επίσης διοργανώνει 
ημερίδες και συνέδρια. 

• Δημιουργεί τράπεζα πληροφοριών με θέματα που 
αφορούν την υγεία γενικότερα. 

Β) Γραφείο Τηλεματικής - Τηλεϊατρικής 

• Φροντίζει για την σωστή λειτουργία της Τηλεματι¬ 
κής- Τηλεϊατρικής και την καλύτερη δυνατή προσφορά 
υπηρεσιών στους δημότες. 

Γ) Γραφείο Τράπεζας Αίματος 

• Διοργανώνει και υλοποιεί τις Αιμοδοσίες, συνεργά¬ 
ζεται με τα νοσοκομεία, κάνει τις καλύψεις μονάδων 
αίματος, συνεργάζεται με αιμοδότες και φορείς και 
γενικότερα φροντίζει για την καλή - ομαλή λειτουργία 
τράπεζας αίματος. 

ΑΚΡΟΤΕΛΕΥΤ ΑΙΑ ΔΙΑΤΑΞΗ 

Από τις διατάξεις του παρόντος Ο.Ε.Υ. δεν προκαλεί- 
ται δαπάνη σε βάρος του προϋπολογισμού του Ν.Π.Δ.Δ. 
«ΚΕΦΟ-ΜΕΡΙΜΝΑ-ΠΡΟΝΟΙΑ» του Δήμου Περάματος για 
το έτος 2005. Για τα επόμενα έτη δεν είναι δυνατόν 
να προβλεφθεί, διότι δεν γνωρίζουμε πόσες και ποιες 
θέσεις θα καλυφθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

Η Διευθύντρια Διοίκησης 
ΕΜ. ΠΑΝΑΓΙΩΤΟΥ 

-♦- 

Αριθμ.21028 (2) 

Επικύρωση της αριθμ. 6/2005 απόφασης του Διοικητικού 
Συμβουλίου «Παιδικού Σταθμού Δήμου Λεβιδίου» Νο¬ 
μού Αρκαδίας με την οποία τροποποιείται η αριθμ. 
9/1999 όμοια απόφασή του που αφορά την κατάρτι¬ 
ση και ψήφιση του Οργανισμού Εσωτερικής Υπηρε¬ 
σίας του Σταθμού. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του ν. 2539/1997 (ΦΕΚ 
244/Α/4.12.1997) που αφορά τη συγκρότηση της Πρωτο¬ 
βάθμιας Τοπικής Αυτοδιοίκησης. 

2. Τις διατάξεις του άρθρου 12 του ν. 1188/1981 «Περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκε από το άρθρο 26 του ν. 1832/1989 και 
την παρ. 5 του άρθρου 8 του ν. 2307/1995 σχετικά με την 
προσαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδι¬ 
οίκηση και άλλες διατάξεις. 

3. Τις διατάξεις του ν. 2503/1997 (ΦΕΚ 107,τ.Α')σχετικά 
με τη διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και 
άλλες διατάξεις. 

4. Τις διατάξεις του ν. 2190/1994 που αφορά τη σύ¬ 
σταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης όπως ισχύει με τις 
τροποποιήσεις του. 

5. Τ ις διατάξεις του άρθρου 90 του Κώδικα για την 
Κυβέρνηση και τα Κυβερνητικά Όργανα όπως κωδικο- 
ποιήθηκε με το αρ. πρώτο του π.δ. 63/2005. 

6. Τις διατάξεις του π.δ./τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

7. Τις διατάξεις των άρθρων 26,198,199, 200 παρ. 1, 3 
και 4 και 203 Δημοτικού και Κοινοτικού Κώδικα π.δ./τος 
410/1995 όπως ισχύουν με τις τροποποιήσεις τους. 

8. Τις διατάξεις του άρθρου 12 του ν. 2880/2001 (ΦΕΚ 
9/Α/30.1.2001) που αφορά το Πρόγραμμα «ΠΟΛΙΤΕΙΑ» για 
τη μεταρρύθμιση και τον εκσυγχρονισμό της Δημόσιας 


Διοίκησης και άλλες διατάξεις. 

9. Τις διατάξεις του άρθρου 30 παρ. 6 του ν. 3274/2004 
(ΦΕΚ 195/Α/19.10.2004) που αφορά την οργάνωση και τη 
λειτουργία των ΟΤΑ πρώτου και δεύτερου βαθμού. 

10. Τις διατάξεις των π.δ./των 37α/1987 και 22/1990 
περί μερικής επεκτάσεως των διατάξεων που ισχύουν 
για τους δημοσίους υπαλλήλους και τους υπαλλήλους 
των άλλων Νομικών Προσώπων και στους υπαλλήλους 
των ΟΤΑ. 

11. Την υπ’ αριθμ. 1710/18.1.1999 απόφαση του Υπουργού 
Εσωτερικών Δημόσιας Διοίκησης και Αποκέντρωσης 
(ΦΕΚ 77/τ.Β'/8.2.1999) που αφορά τον ορισμό των ειδικών 
τυπικών προσόντων που απαιτούνται για την πρόσλη¬ 
ψη με σύμβαση εργασίας ιδιωτικού δικαίου ορισμένου 
χρόνου από τους ΟΤΑ πρώτης βαθμίδας για την κάλυψη 
παροδικών απρόβλεπτων και επειγουσών αναγκών. 

12. Την υπ’ αριθμ. 9/15.6.1999 απόφαση του Διοικητικού 
Συμβουλίου του «Παιδικού Σταθμού Δήμου Λεβιδίου» 
που αφορά την κατάρτιση και ψήφιση του Οργανισμού 
Εσωτερικής Υπηρεσίας του Παιδικού Σταθμού. 

13. Την υπ’ αριθμ. 4279/19.4.2000 απόφασή μας (ΦΕΚ 
583/Β/26.4.2000) με την οποία επικυρώθηκε η ανωτέρω 
απόφαση του Διοικητικού Συμβουλίου που αφορά την 
κατάρτιση και ψήφιση του Οργανισμού Εσωτερικής Υπη¬ 
ρεσίας του Σταθμού. 

14. Την υπ’ αριθμ. 6/2005 απόφαση του Διοικητικού 
Συμβουλίου του Σταθμού με την οποία τροποποιείται 
ο Οργανισμός Εσωτερικής Υπηρεσίας του Νομικού 
Προσώπου, προκειμένου να καταργηθεί από μια θέση 
κλάδων ΤΕ9 και ΥΕ16 και να συσταθεί μια νέα θέση 
κατηγορίας ΔΕ και να οργανωθούν οι υπηρεσίες του 
Σταθμού σε Αυτοτελές Γραφείο, σύμφωνα με τις δια¬ 
τάξεις του άρθρου 30 παρ. 6 του ν. 3274/2004. 

15. Την υπ’ αριθμ. 224/2005 απόφαση του Δημοτικού 
Συμβουλίου Λεβιδίου, με την οποία εγκρίνεται η τρο¬ 
ποποίηση του Οργανισμού Εσωτερικής Υπηρεσίας του 
Παιδικού Σταθμού του Δήμου. 

16. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ του Νομού, που περιλαμβάνεται 
στο 14/23.12.2005 πρακτικό του. 

Αποφασίζουμε επικυρώνουμε την 6/2005 απόφαση του 
Διοικητικού Συμβουλίου του «Παιδικού Σταθμού Δήμου 
Λεβιδίου» Νομού Αρκαδίας που αφορά την τροποποίηση 
του Οργανισμού Εσωτερικής Υπηρεσίας του Σταθμού, 
ο οποίος έχει ως κατωτέρω: 

Άρθρο 1 

Διάρθρωση υπηρεσιών 

Οι Υπηρεσίες του Δημοτικού Παιδικού Σταθμού λει¬ 
τουργούν σε επίπεδο Αυτοτελούς Γ ραφείου. 

Το Αυτοτελές Γ ραφείο του Παιδικού Σταθμού αποτε- 
λείται από τα εξής επιμέρους μη αυτοτελή Γ ραφεία: 

α) Γ ραφείο Προσχολικής Αγωγής 

β) Γ ραφείο Διοικητικού -Οικονομικού 

Αρθρο 2 

Αρμοδιότητες Αυτοτελούς Γ ραφείου 

Α) Το Αυτοτελές Γραφείο εποπτεύει, συντονίζει και 
κατευθύνει το παιδαγωγικό έργο του Σταθμού και γε¬ 
νικά μεριμνά για την εύρυθμη λειτουργία του σύμφωνα 
με τον ισχύοντα κανονισμό. 

Β) Το Γ ραφείο Προσχολικής Αγωγής επιμελείται την 
παροχή σύγχρονης προσχολικής αγωγής στα φιλοξε- 

νούμενα βρέφη και νήπια σε συνεργασία με το προσω¬ 
πικό του Σταθμού. 

Γ) Το Γραφείο Διοικητικού - οικονομικού επιμελείται 
τις παντός είδους διοικητικές και οικονομικές εργασίες 
του Σταθμού. 

Άρθρο 3 

Καθήκοντα Προϊσταμένου Αυτοτελούς Γ ραφείου 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της Παιδαγωγικής και της ψυχο¬ 
λογίας. 

2. Εποπτεύει, συντονίζει και κατευθύνει το παιδαγω¬ 
γικό έργο των γραφείων. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Δ.Σ. του Σταθμού κάθε θέμα που 
αφορά τη λειτουργία, το προσωπικό, τους γονείς και 
την υλικοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του, 

• το παιδαγωγικό υλικό και τον πόσης φύσεως εξο¬ 
πλισμό, 

• τις απαραίτητες εργασίες για την επισκευή και συ¬ 
ντήρηση των κτιρίων, 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στο Σταθμό. 

6. Εγκρίνει και υπογράφει τα αιτήματα των υπευθύνων 
που αφορούν ανάγκες των γραφείων τους. 

7. Συνεργάζεται αρμονικά με το Γ ραφείο διοικητικού- 
Οικονομικού το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των σκοπών του. 

8. Επιβλέπει τη τήρηση όλων των απαραίτητων βιβλί¬ 
ων και τηρεί τη σφραγίδα του σταθμού. 

Άρθρο 4 

Αρμοδιότητες Γ ραφείου Προσχολικής Αγωγής 

Είναι υπεύθυνο: 

1. Για την εύρυθμη λειτουργία του Γραφείου και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα 
φιλοξενούμενα βρέφη- νήπια σε συνεργασία με το παι¬ 
δαγωγικό προσωπικό. 

3. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

4. Εισηγείται στη Διοίκηση, τις ανάγκες του Γ ραφείου 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπι¬ 
κού, γονέων. 

6. Τηρεί όλα τα απαραίτητα βιβλία. 

Άρθρο 5 

Αρμοδιότητες Γ ραφείου Διοικητικού- Οικονομικού 

1. Είναι υπεύθυνο για την προμήθεια και τον έγκαι¬ 
ρο εφοδιασμό του Σταθμού με τα αναγκαία τρόφιμα 
και λοιπά υλικά που είναι απαραίτητα για την εύρυθμη 
λειτουργία του. 


2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών, επι¬ 
δομάτων προσαυξήσεων κ.λ.π του προσωπικού. 

4. Συνεργάζεται με τη Διοίκηση για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. Κλάδος ΤΕ 9 ΒΡΕΦΟΝΗΠΙΟΚΟΜΙΑΣ 
Θέσεις δύο (2) 

Βαθμός Δ' - Α' 

2. Κλάδος ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις μία (1) 

Βαθμός Δ' - Α' 

3. Κλάδος ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις μία (1) 

Βαθμός Δ' - Α' 

4. Κλάδος ΔΕ ΟΔΗΓΩΝ 
Θέσεις μία (1) 

Βαθμός Δ' - Α' 

5. Κλάδος: ΔΕ 32 ΜΑΓΕΙΡΩΝ 
Θέσεις μία (1) 

Βαθμός Δ' - Α' 

6. Κλάδος ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ ( ΒΟΗΘΟΣ 
ΜΑΓΕΙΡΟΥ) 

Θέσεις μία (1) 

Βαθμός Ε' - Β' 

7. Κλάδος ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις μία (1) 

Βαθμός Ε' - Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Μία (1) Θέση ΥΕ ΒΟΗΘΟΣ ΜΑΓΕΙΡΟΥ η οποία κενού- 
μενη με οποιονδήποτε τρόπο καταργείται. 

Γ' ΕΠΟΧΙΑΚΟ ΠΡΟΣΩΠΙΚΟ 

Δύο άτομα διαφόρων ειδικοτήτων το οποίο θα προ¬ 
σλαμβάνεται σύμφωνα με τις εκάστοτε ισχύουσες δι¬ 
ατάξεις. 

Αρθρο 7 

Προϊστάμενοι Υπηρεσιακών Μονάδων 

Ως προϊστάμενος του Αυτοτελούς Γ ραφείου του Παι¬ 
δικού Παιδικού Σταθμού επιλέγεται υπάλληλος από τον 
κλάδο ΤΕ9 βρεφονηπιοκομίας. 

Ο ανωτέρω ορίζεται πάντοτε με απόφαση του Προέ¬ 
δρου του Δ.Σ του Ν.Π.Δ.Δ., κρινόμενος από το αρμόδιο 
Υπηρεσιακό Συμβούλιο. Σε περίπτωση απουσίας του ή 
κωλύματος αναπληρώνεται από τον κατά βαθμό αρχαι¬ 
ότερο υπάλληλο της αυτής υπηρεσίας 

Αρθρο 8 

Γ ια το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ¬ 
μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο σταθμό ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον Οργανισμό, ρυθ¬ 
μίζεται με τον κανονισμό λειτουργίας του Σταθμού. 

Άρθρο 10 

Η ισχύς του παραπάνω Οργανισμού Εσωτερικής Υπη¬ 


ρεσίας αρχίζει από τη δημοσίευση στην Εφημερίδα της 
Κυβερνήσεως. 

ΑΚΡΟΤΕΆΕΥΤΑΙΟ ΑΡΘΡΟ 
Κάλυψη δαπάνης 

Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του Νο¬ 
μικού Προσώπου «Παιδικός Σταθμός Δήμου Λεβιδίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 28 Δεκεμβρίου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 




26574 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Οίίρ: νννννν.θί.ρ γ - β-ΐΎΐβίΙ: ννβΟηηθείθΓ @ θί.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γ ραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 


(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 


(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 


(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΐΌ ανά σελίδα. 



Σε μορφή Οϋ: 





Τεύχος 

Περίοδος 

Ευκο 

Τεύχος 

Περίοδος ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυΐΌ προσαυξανόμενη κατά 1 

1 θυΐΌ ανά 50 σελίδες. 





• Η τιμή πώλησης σε μορφή οά-ΐΌΓΤι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίηΙθΓΠθΙ : 

: ΜΗρ://νννννν.β1.9ΐ'· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓηβί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


1 Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυ¬ 
δρομικά έξοδα. 

1 Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ουτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινό από ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















